חרמן בורגוס

חרמן אדריאן ראמון בורגוס (בספרדית: Germán Adrián Ramón Burgos; נולד ב-16 באפריל 1969 במר דל פלאטה, ארגנטינה) הוא כדורגלן עבר ארגנטינאי ומאמן כדורגל. בורגוס נחשב לאחד השוערים הססגונים בארגנטינה, וכונה "הקוף". לאחר פרישתו, עסוק בורגוס באימון שוערים ובניגון בלהקת רוק.

קריירה 
בורגוס החל את הקריירה בקבוצת פרו קאריל אואסטה, אחת מהקבוצות הקטנות בארגנטינה. הוא ערך את הופעת הבכורה בליגה ב-3 בספטמבר 1989 ושיחק בקבוצה עד 1994 אז הוחתם על ידי קבוצת הפאר הארגנטינאית ריבר פלייט.

במדי ריבר פלייט הפך בורגוס לאחד השוערים הטובים בליגה וזכה עם הקבוצה ב-7 אליפויות, גביע הליברטדורס ובגביע הסופרקופה סודאמריקנה. הוא התחרה עם רוברטו בונאנו על המקום בהרכב הקבוצה.

ב-1999 הוחתם על ידי מיורקה אך מיעט לשחק בה. ב-2001 עבר לאתלטיקו מדריד והיה מהגורמים לעלייתה של הקבוצה לליגה הראשונה. הוא המשיך לשחק בקבוצה שנתיים נוספות בטרם פרש.

במדי הנבחרת 
בורגוס ערך את הופעת הבכורה במדי הנבחרת במאי 1995, הוא שיחק 36 משחקים, רובם במסגרת המוקדמות למונדיאל 1998 ולמונדיאל 2002 בהן היה חבר בסגל הארגנטינאי ושימש כמחליף.

תארים 

ריבר פלייט
 אליפות ארגנטינה – 7 (אפרטורה 1993, אפרטורה 1994, אפרטורה 1996, קלאוסורה 1997, אפרטורה 1997, אפרטורה 1998, אפרטורה 1999)
 גביע ליברטדורס – 1 (1996)
 גביע סופרקופה סודאמריקנה – 1 (1997)

קישורים חיצוניים

כדורגלנים ארגנטינאים
שוערי כדורגל ארגנטינאים
מאר דל פלאטה: כדורגלנים
כדורגלני פרו קאריל אואסטה
כדורגלני ריבר פלייט
כדורגלני מיורקה
כדורגלני אתלטיקו מדריד
כדורגלני נבחרת ארגנטינה
מאמני כדורגל ארגנטינאים
מאמני שוערים ארגנטינאים
כדורגלני גביע פהד 1995
כדורגלני קופה אמריקה 1995
כדורגלני מונדיאל 1998
כדורגלני קופה אמריקה 1999
כדורגלני מונדיאל 2002
ארגנטינאים ממוצא ספרדי
מאמני אריס סלוניקי (כדורגל)
מאמני ניואל'ס אולד בויס
ארגנטינאים שנולדו ב-1969